# Úradný vestník C 204A/28.

| | ISSN 1977-1037 |
| --- | --- |
| Úradný vestník
  Európskej únie | C 204A |
| | |
| Slovenské vydanie | Informácie a oznámenia | Ročník 6028. júna 2017 |

ISSN 1977-1037

Úradný vestník

Európskej únie

C 204A

Slovenské vydanie

Informácie a oznámenia

Ročník 6028. júna 2017

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2017/C 204 A/01 | Európsky úrad pre boj proti podvodom (OLAF) — Uverejnenie oznámenia o voľnom pracovnom mieste na pozíciu generálneho riaditeľa (platová trieda AD 15) — Brusel — Zamestnanie ako dočasný zamestnanec podľa článku 2 písm. a) podmienok zamestnávania ostatných zamestnancov Európskej únie — COM/2017/10373 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Európska komisia

2017/C 204 A/01

Európsky úrad pre boj proti podvodom (OLAF) — Uverejnenie oznámenia o voľnom pracovnom mieste na pozíciu generálneho riaditeľa (platová trieda AD 15) — Brusel — Zamestnanie ako dočasný zamestnanec podľa článku 2 písm. a) podmienok zamestnávania ostatných zamestnancov Európskej únie — COM/2017/10373

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 28.6.2017 | SK | Úradný vestník Európskej únie | CA 204/1 |
| --- | --- | --- | --- |

28.6.2017

SK

Úradný vestník Európskej únie

CA 204/1

---

Európsky úrad pre boj proti podvodom (OLAF)

Uverejnenie oznámenia o voľnom pracovnom mieste na pozíciu generálneho riaditeľa (platová trieda AD 15) — Brusel

Zamestnanie ako dočasný zamestnanec podľa článku 2 písm. a) podmienok zamestnávania ostatných zamestnancov Európskej únie

COM/2017/10373

(2017/C 204 A/01)

Európska komisia hľadá uchádzačov na pozíciu generálneho riaditeľa Európskeho úradu pre boj proti podvodom (OLAF) ako dočasného zamestnanca na obdobie siedmich rokov.

Kto sme

Boj proti podvodom a iným nezákonným činnostiam, ktoré poškodzujú finančné záujmy Európskej únie, je rozhodujúci pre dôveryhodnosť európskeho projektu.

Úrad OLAF, ktorý je jedným z generálnych riaditeľstiev Európskej komisie, na tento účel vyšetruje podozrenia z podvodu a iných nezákonných činností, ktoré majú finančné dôsledky na európsky rozpočet, a všeobecnejšie vykonáva operatívne právomoci Komisie v oblasti ochrany finančných záujmov Európskej únie, poskytuje pomoc členským štátom v boji proti podvodom a pripravuje legislatívne a regulačné iniciatívy Komisie v tejto oblasti.

Generálny riaditeľ úradu OLAF má pri vedení vyšetrovaní nezávislé postavenie. Nezávislé vyšetrovacie právomoci úradu OLAF sa vzťahujú na všetky inštitúcie a orgány EÚ, ako aj na hospodárske subjekty, na ktoré sa vzťahuje rozpočet Európskej únie v členských štátoch EÚ aj v tretích krajinách.

Okrem vyšetrovacích činností, kde má plnú nezávislosť, pracuje úrad OLAF pri tvorbe a uskutočňovaní politík v oblasti svojej právomoci pod politickým vedením Komisie podobne ako ostatné jej riaditeľstvá.

Vykonávanie jeho vyšetrovacej funkcie kontroluje dozorný výbor zložený z piatich nezávislých osôb, ktoré nie sú zamestnancami Komisie.

Právny rámec, v ktorom sa stanovujú ciele a úlohy úradu OLAF, ako aj jeho fungovanie, možno nájsť v nariadení Európskeho parlamentu a Rady (EÚ, Euratom) č. 883/2013 (1).

Čo ponúkame

Generálny riaditeľ má plnú nezávislosť a je zodpovedný za vyšetrovaciu činnosť úradu OLAF.

Generálny riaditeľ pravidelne podáva správy Európskemu parlamentu, Rade, Komisii a Dvoru audítorov o záveroch vyšetrovaní vykonaných úradom, prijatých opatreniach a problémoch, pričom rešpektuje dôvernosť týchto vyšetrovaní, legitímne práva dotknutých osôb a informátorov a v prípade potreby vnútroštátne právo uplatniteľné na súdne konania.

Generálny riaditeľ každý rok v rámci ročného plánu riadenia určí priority vyšetrovacej politiky úradu a pred ich uverejnením ich postúpi dozornému výboru.

Generálny riaditeľ pravidelne informuje dozorný výbor o činnosti úradu, o výkone jeho vyšetrovacej funkcie a o nadväzných opatreniach prijatých na základe vyšetrovaní tak, aby dozorný výbor mohol plniť svoje úlohy a posudzovať výkonnosť v tejto oblasti.

Okrem toho generálny riaditeľ úradu OLAF pod dohľadom komisára zodpovedného za ochranu finančných záujmov Európskej únie riadi prispievanie úradu k navrhovaniu stratégie Komisie pre boj proti podvodom; takisto je zodpovedný za poskytovanie pomoci členským štátom, ktorú úrad OLAF poskytuje prostredníctvom organizovania úzkej a pravidelnej spolupráce medzi ich príslušnými orgánmi s cieľom koordinovať činnosti zamerané na ochranu finančných záujmov Európskej únie, a to navrhovaním a rozvojom metód na prevenciu podvodov a boj proti nim.

Generálny riaditeľ riadi úrad OLAF v súlade s jeho poslaním a s ročným operačným pracovným programom, ktorý sa pripravuje pod jeho vedením.

Generálny riaditeľ bude zodpovedný za generálne riaditeľstvo, ktoré pozostáva zo štyroch riaditeľstiev a z asi 500 zamestnancov. Bude spravovať rozpočet vo výške približne 80 miliónov EUR. Bude pripravovať a predkladať nezávislý predbežný návrh rozpočtu, v súvislosti s ktorým bude vystupovať ako povoľujúci úradník.

Podľa článku 17 ods. 1 nariadenia (EÚ, Euratom) č. 883/2013 funkčné obdobie generálneho riaditeľa úradu OLAF je sedem rokov a je neobnoviteľné.

Koho hľadáme

Uchádzači by mali:

| — | mať značné odborné skúsenosti a preukázateľné výborné výsledky dosiahnuté v oblastiach spojených s činnosťami úradu OLAF; preukázateľné odborné znalosti alebo skúsenosti vo vysokej funkcii v oblasti súdnictva alebo výkonnej funkcii v oblasti vyšetrovania by boli výhodou, pričom skúsenosti na medzinárodnej úrovni sa budú považovať za výhodu; |
| --- | --- |

—

mať značné odborné skúsenosti a preukázateľné výborné výsledky dosiahnuté v oblastiach spojených s činnosťami úradu OLAF; preukázateľné odborné znalosti alebo skúsenosti vo vysokej funkcii v oblasti súdnictva alebo výkonnej funkcii v oblasti vyšetrovania by boli výhodou, pričom skúsenosti na medzinárodnej úrovni sa budú považovať za výhodu;

| — | preukázať významné dosiahnuté úspechy na pozícii vedúceho alebo riadiaceho pracovníka a komunikátora, a to na úrovni strategického a interného riadenia, ako aj pri riadení veľkých tímov a správe finančných zdrojov; |
| --- | --- |

—

preukázať významné dosiahnuté úspechy na pozícii vedúceho alebo riadiaceho pracovníka a komunikátora, a to na úrovni strategického a interného riadenia, ako aj pri riadení veľkých tímov a správe finančných zdrojov;

| — | dôkladne poznať základné právne a praktické záležitosti, s ktorými sa môže stretnúť v rámci boja proti podvodom a pri trestných konaniach v tejto oblasti; |
| --- | --- |

—

dôkladne poznať základné právne a praktické záležitosti, s ktorými sa môže stretnúť v rámci boja proti podvodom a pri trestných konaniach v tejto oblasti;

| — | mať vynikajúcu a dynamickú odbornosť so zdravým úsudkom a veľmi dobrou schopnosťou koncepčného myslenia, ako aj so schopnosťou rozvíjať jasnú strategickú víziu na dosiahnutie cieľov úradu OLAF; |
| --- | --- |

—

mať vynikajúcu a dynamickú odbornosť so zdravým úsudkom a veľmi dobrou schopnosťou koncepčného myslenia, ako aj so schopnosťou rozvíjať jasnú strategickú víziu na dosiahnutie cieľov úradu OLAF;

| — | mať vynikajúce schopnosti v oblasti medziľudských vzťahov, ako aj vynikajúce rozhodovacie, komunikačné a vyjednávacie schopnosti a byť schopný vytvárať v spolupráci so zainteresovanými osobami pracovné prostredie, v ktorom vládne dôvera; |
| --- | --- |

—

mať vynikajúce schopnosti v oblasti medziľudských vzťahov, ako aj vynikajúce rozhodovacie, komunikačné a vyjednávacie schopnosti a byť schopný vytvárať v spolupráci so zainteresovanými osobami pracovné prostredie, v ktorom vládne dôvera;

| — | mať schopnosť pracovať v komplexnom multikultúrnom prostredí a motivovať a viesť tímy spôsobom, aby čo najlepšie využívali svoj potenciál; |
| --- | --- |

—

mať schopnosť pracovať v komplexnom multikultúrnom prostredí a motivovať a viesť tímy spôsobom, aby čo najlepšie využívali svoj potenciál;

| — | preukázať, že chápu zásadu nezávislosti a dodržiavania základných práv pri vyšetrovaní a že sú odhodlaní dodržiavať ju; |
| --- | --- |

—

preukázať, že chápu zásadu nezávislosti a dodržiavania základných práv pri vyšetrovaní a že sú odhodlaní dodržiavať ju;

| — | mať vynikajúcu znalosť inštitucionálneho a právneho rámca Únie. |
| --- | --- |

—

mať vynikajúcu znalosť inštitucionálneho a právneho rámca Únie.

Uchádzači musia

| 1. | byť štátnym príslušníkom členského štátu Európskej únie; |
| --- | --- |

1.

byť štátnym príslušníkom členského štátu Európskej únie;

| 2. | mať:






  i) | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac; |
| --- | --- | --- |

2.

mať:

i)

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac;

| ii) | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky; |
| --- | --- |

ii)

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky;

| 3. | mať aspoň 15-ročnú odbornú prax získanú po ukončení vysokoškolského vzdelania a absolvovaní potrebnej praxe podľa uvedeného bodu 2, najlepšie v oblasti, ktorá súvisí s poslaním úradu OLAF. V rámci uvedenej odbornej praxe musia mať uchádzači aspoň 5 rokov skúseností vo vysokej riadiacej funkcii (2) a mali by mať priame skúsenosti v oblasti súvisiacej s ponúkanou pozíciou; |
| --- | --- |

3.

mať aspoň 15-ročnú odbornú prax získanú po ukončení vysokoškolského vzdelania a absolvovaní potrebnej praxe podľa uvedeného bodu 2, najlepšie v oblasti, ktorá súvisí s poslaním úradu OLAF. V rámci uvedenej odbornej praxe musia mať uchádzači aspoň 5 rokov skúseností vo vysokej riadiacej funkcii (2) a mali by mať priame skúsenosti v oblasti súvisiacej s ponúkanou pozíciou;

| 4. | mať dôkladnú znalosť jedného z úradných jazykov inštitúcií Európskej únie a uspokojivú znalosť ďalšieho z týchto úradných jazykov (3). Výberové komisie počas pohovoru overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa časť pohovoru môže uskutočniť v danom ďalšom jazyku; |
| --- | --- |

4.

mať dôkladnú znalosť jedného z úradných jazykov inštitúcií Európskej únie a uspokojivú znalosť ďalšieho z týchto úradných jazykov (3). Výberové komisie počas pohovoru overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa časť pohovoru môže uskutočniť v danom ďalšom jazyku;

| 5. | byť schopní dokončiť plné sedemročné funkčné obdobie pred dosiahnutím veku odchodu do dôchodku, ktorý je pre dočasných zamestnancov Európskej únie stanovený ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov a článok 52 písm. a) služobného poriadku (4)), ktorý sa môže výnimočne predĺžiť až do veku 70 rokov. |
| --- | --- |

5.

byť schopní dokončiť plné sedemročné funkčné obdobie pred dosiahnutím veku odchodu do dôchodku, ktorý je pre dočasných zamestnancov Európskej únie stanovený ako koniec mesiaca, v ktorom daná osoba dosiahne vek 66 rokov (pozri článok 47 Podmienok zamestnávania ostatných zamestnancov a článok 52 písm. a) služobného poriadku (4)), ktorý sa môže výnimočne predĺžiť až do veku 70 rokov.

Nezávislosť a vyhlásenie o záujmoch

Od uchádzačov sa pred prevzatím funkcie vyžaduje vyhlásenie, že budú konať nezávisle vo verejnom záujme, ako aj vyhlásenie, v ktorom vylúčia akékoľvek záujmy, ktoré by mohli ohroziť ich nezávislosť.

Výber a podmienky zamestnávania

Generálneho riaditeľa prijme do pracovného pomeru Európska komisia ako dočasného zamestnanca na základe výberového konania, ktoré sa uskutoční tak, ako sa opisuje v prehľadnom dokumente o politike týkajúcej sa úradníkov vo vyšších platových triedach (Compilation Document on Senior Officials Policy) (5), po tom, ako dozorný výbor úradu OLAF vyjadrí kladné stanovisko k výberovému konaniu realizovanému Európskou komisiou a po porade s Európskym parlamentom a Radou.

V priebehu tohto výberového konania musia uchádzači, ktorí budú pozvaní na pohovor s Poradným výborom Komisie pre vymenúvanie, absolvovať pred týmto pohovorom jeden celý deň v hodnotiacom centre, kde ich budú hodnotiť externí konzultanti pre nábor.

Z praktických dôvodov a s cieľom čo najrýchlejšie ukončiť výberové konanie v záujme uchádzačov, ako aj v záujme predmetnej inštitúcie Európska komisia uskutoční toto výberové konanie iba v anglickom a/alebo vo francúzskom jazyku. Komisia zabezpečí, aby uchádzači, pre ktorých je jeden z týchto dvoch jazykov rodným jazykom, neboli zvýhodnení.

Po skončení výberového konania Komisia vyzve dozorný výbor úradu OLAF, aby vyjadril svoje stanovisko k uplatnenému výberovému konaniu. Po prijatí kladného stanoviska Komisia vypracuje zoznam uchádzačov s vhodnou kvalifikáciou, ktorí by boli schopní vykonávať funkciu generálneho riaditeľa úradu OLAF. Tento zoznam sa zašle na konzultáciu Európskemu parlamentu a Rade. Uchádzači môžu byť vyzvaní, aby vystúpili v rámci príslušného výboru (príslušných výborov) Európskeho parlamentu a/alebo Rady a odpovedali na otázky, ktoré im pri tejto príležitosti môžu byť položené.

Úspešný uchádzač bude prijatý do pracovného pomeru Európskou komisiou ako dočasný zamestnanec v zmysle článku 2 písm. a) Podmienok zamestnávania ostatných zamestnancov (6). Platy a podmienky zamestnania zodpovedajú platom a podmienkam zamestnania dočasného zamestnanca v platovej triede AD 15, ktorý zastáva funkciu zodpovedajúcu základnej pozícii generálneho riaditeľa.

Uchádzači by mali vziať na vedomie požiadavku stanovenú v Podmienkach zamestnávania ostatných zamestnancov, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Vymenovanie do funkcie sa uskutoční v Bruseli. Očakáva sa, že vybraný uchádzač nastúpi do funkcie vo februári 2018.

Rovnosť príležitostí

Európska komisia uplatňuje politiku rovnosti príležitostí. Vzhľadom na nízke zastúpenie žien vo vedúcich funkciách by Európska komisia osobitne uvítala prihlášky (od) žien.

Postup pri podávaní prihlášky

Toto oznámenie o voľnom pracovnom mieste sa môže uverejniť súčasne s ďalšími oznámeniami o voľných pracovných miestach pre vyšších riadiacich pracovníkov. Ak sa chcete zúčastniť na viacerých výberových konaniach, pre každé výberové konanie musíte podať osobitnú prihlášku. Pri podávaní prihlášky buďte opatrní a vyberte si správne voľné pracovné miesto. Nie je možné požiadať o zmenu prihlášky z jedného voľného pracovného miesta na iné.

Pred podaním prihlášky si dôkladne overte, či spĺňate všetky kritériá účasti („Uchádzači musia“), najmä pokiaľ ide o požadovaný druh diplomu, požadovanú odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na webovom sídle

https://ec.europa.eu/dgs/human-resources/seniormanagementvacancies/

a postupujte podľa pokynov týkajúcich sa jednotlivých fáz konania.

Musíte mať platnú e-mailovú adresu. Táto adresa slúži na identifikáciu vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K vašej prihláške je potrebné pripojiť životopis vo formáte PDF a online vyplniť motivačný list (najviac 8 000 znakov).

Po dokončení online registrácie vám bude doručený e-mail o potvrdení registrácie prihlášky. Tento e-mail bude obsahovať aj registračné číslo, ktoré bude vaším referenčným číslom vo všetkých otázkach súvisiacich s prihláškou. Získaním tohto čísla je proces registrácie ukončený – je to potvrdenie o tom, že vaše údaje sme zaregistrovali.

Ak nedostanete potvrdzujúci e-mail, znamená to, že prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás bude Európska komisia informovať priamo.

Ak máte zdravotné postihnutie, ktoré vám neumožňuje zaregistrovať sa online, prihlášku (životopis a motivačný list) môžete poslať doporučeným listom na túto adresu: European Commission, Directorate-General for Human Resources and Security, Unit for Senior Management and CCA, SC11 8/55, B – 1049 Brussels, BELGICKO, kde ako referenciu jasne uvediete: Vacancy for the function of Director-General OLAF (COM/2017/10373), pričom dátum poštovej pečiatky nesmie byť neskorší ako dátum uzávierky registrácie. Európska komisia bude s vami ďalej komunikovať poštou. V tomto prípade musíte k prihláške priložiť potvrdenie o vašom zdravotnom postihnutí vydané príslušným orgánom. Na osobitnom hárku papiera by ste mali zároveň uviesť prípadné osobitné opatrenia, ktoré by vám uľahčili účasť na výberovom konaní.

V prípade záujmu o ďalšie informácie a/alebo v prípade technických problémov pošlite e-mail na adresu HR-SM-vacancies@ec.europa.eu

Dátum uzávierky registrácie

Dátum uzávierky registrácie je 27. júl 2017. Po 12.00 hod. (poludnie) bruselského času už registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na registráciu už registrácia nebude možná. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný. Všetky žiadosti o informácie sa musia zasielať na adresu HR-SM-vacancies@ec.europa.eu.

Ochrana osobných údajov

Európska komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (7).

---

(1)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

(2)  Uchádzači by mali aspoň v prípade týchto 5 rokov, počas ktorých nadobudli prax vo vysokej riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií, 2. počet zamestnancov, ktorých v týchto pozíciách riadili, 3. výšku spravovaného rozpočtu a 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené, a počet zamestnancov rovnakého zaradenia.

(3)  http://ec.europa.eu/education/official-languages-eu-0_sk.

(4)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(5)  http://ec.europa.eu/civil_service/docs/official_policy_en.pdf.

(6)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SK:PDF.

(7)  Ú. v. ES L 8, 12.1.2001, s. 1.

---